Алматы облысында 4,8 млрд теңгеден астам субсидия заңсыз төленіп, ұрланған
DATE: 09:53, 09 Шілде 2024 | GMT +5
TITLE: Алматы облысында 4,8 млрд теңгеден астам субсидия заңсыз төленіп, ұрланған
URL: https://kaz.inform.kz/news/almati-oblisinda-48-mlrd-tengeden-astam-subsidiya-zansiz-tolenp-urlangan-abbbac/
META: DATE: 09:53, 09 Шілде 2024 | GMT +5
TOTAL WORDS: 187
AUTHOR(S):
TEXT: «Субсидиялау саласындағы қайтарылуға жататын бұзушылықтар сомасы 4, 8 млрд теңгеден асты. Прокуратураның қадағалау актісі бойынша өтеу процесі басталып, бүгінде бюджетке 110 млн теңге қайтарылды. Ауылдардағы әлеуметтік-өндірістік кооперативтер асыл тұқымды жануарларды алу мақсатында селекциялық жұмыстарға арналған 1, 2 млрд теңге субсидияны ұрлаған. Іс жүзінде бұл жұмыстар орындалмай, құжаттар ресми түрде ресімделіп, облыста асыл тұқымды мал саны ұлғайтылмаған», — деп жазды Бас прокуратурадан. Облыс әкімдігінің есептік деректері бойынша асыл тұқымды мал шаруашылығын дамыту бағытында белсенді жұмыс жүргізілуде. Асыл тұқымды қойларды селекциялау бағдарламасын іске асыру нәтижелері бойынша 4 жылда олардың саны 1, 9 млн-ға дейін ұлғайтылды. «Алайда, деректер тек қағаз жүзінде қалды, прокурорлық тексеру облыс бойынша асыл тұқымды қойлардың саны небәрі 367 мың бас екенін көрсетті», — делінген бақылаушы органның хабарламасында. Облыста ауыл шаруашылығын дамытудың тиімділігін талдау жалғасуда. Мысалы, Ұйғыр ауданында тіркелген жануарлар жоқ бола тұрып, 2023 жылы селекциялық жұмыстарды жүргізгені үшін 45, 2 млн теңге сомасына субсидия алған. Субсидия алған кезде бұл кооператив өзінің жеке ауласы ретінде Ұйғыр ауданы тұрғындарының ауылшаруашылық жануарларын тіркеген. Әкімдік мал басының нақты сақталуына мониторинг жүргізбегендіктен, мемлекеттік бюджетке залал келтірілуде. Ұрлау фактілері бойынша сотқа дейінгі 5 тергеу басталып, заңсыз төленген субсидияларды қайтаруға 3 ұсыну енгізілді
